# **הקדמה**

פרסום זה כולל מידע בנושא דמוגרפיה של עסקים, ומכיל מאגר נתונים שנתיים אודות עסקים ומאפייניהם ממרשם העסקים.

הפקת הנתונים לפרסום נעשתה באגף עסקים-כלכלה של הלשכה המרכזית לסטטיסטיקה,
על פי ההנחיות החדשות של ארגוני ה-Eurostat (הלשכה הסטטיסטית של האיחוד האירופי)
וה-OECD (הארגון לפיתוח ושיתוף פעולה כלכלי – פירוט במבוא).

נתונים דמוגרפיים במתכונת מצומצמת ממרשם העסקים לשנים אלו פורסמו בשנתון הסטטיסטי לישראל 2020 בפרק עסקים (לוחות 15.6-15.3), וכן בשנתונים קודמים ובהודעות שנתיות לעיתונות.

הנתונים השנתיים המוצגים בפרסום:

1. התפלגויות של העסקים הפעילים בכל שנה לפי סוג עסק (עצמאי/חברה/שותפות/אחר), ענף כלכלי (ברמת סדר) ולפי קבוצות גודל של משרות שכיר.
2. התפלגויות של "לידות" עסקים ו"מיתות עסקים" (בעבר: "עסקים שלא שרדו") (ברמת סדר) בהתאם לסטנדרטים בין-לאומיים.
3. הישרדות עסקים בשנים הראשונות לפעילותם המתאפשרת כתוצאה ממעקב אחר "לידות" עסקים.
4. עסקים מהירי צמיחה (businesses high-growth).

בפרסום זה מופיעים נתונים החל משנת 2003 עבור עסקים פעילים בכלל ענפי המשק, וסדרות אודות לידות עסקים ומיתות עסקים עד השנה העדכנית ביותר. כמו כן, בפרק הלוחות, הנתונים מוצגים על פי הסיווג האחיד של ענפי הכלכלה 2011. כיוון שפרסום זה מכיל נתונים רבים אודות תקופת זמן ארוכה הוחלט, לצורך נוחיות המשתמש, שהלוחות בפרק המבוא יוצגו עבור חמש השנים האחרונות בלבד.

 אביגיל לוי

 מנהלת אגף בכיר

 עסקים-כלכלה

ירושלים, תשפ"א-2021